Jungeldyret (bok)

Jungeldyret er en dansk barnebok fra 1988 av Flemming Quist Møller. Det er den første av i alt seks bøker i serien om Jungeldyret Hugo. I tillegg har det blitt laget både kinofilmer og TV-serier om figuren.

Boken er oversatt til norsk av Bjørn Rønningen; den norske utgaven ble utgitt av Damm & Søn forlag i 1994. Den norske utgaven er illustrert med bilder fra tegnefilmen som var basert på boken.

Handling 
Hugo er et apelignende dyr som bor i regnskogen i Amazonas. Han blir fanget av to skurker som er på jakt etter verdens søteste kjæledyr; dyret skal brukes i en filmproduksjon. Dermed havner Hugo langt hjemmefra, og  boken handler om hvordan han klarer seg gjennom en rekke ulike situasjoner, etter hvert ved hjelp av en ny venn: revepiken Rita.

Referanser 

Danske barnebøker